钦定古今图书集成/明伦汇编/官常典/第275卷 > 钱习礼
## 钦定古今图书集成/明伦汇编/官常典/第275卷 > 钱习礼

按《明外史》本传：“习礼名干，以字行，吉水人。中永乐七
年会试，时帝出征，九年始殿试，选庶吉士，寻授检讨。
习礼与练子宁姻戚，既仕，乡人以奸党持之，恒惴惴。
杨荣乘间言于帝，帝笑曰：‘使子宁在，朕犹当用之，况
习礼乎’？”仁宗即位，迁侍读，知制诰。宣德中，进侍读学
士。英宗开经筵，为讲官。《宣宗实录》成，擢学士，掌院事。
七年以故鸿胪寺为翰林院。落成，诸殿大学士皆至，
习礼不设。杨士奇溥坐，曰：“此非三公府也。”士奇溥以
闻于帝，帝命具座。士奇、溥乃自内阁出，坐诸学士上。
习礼之刚正有执类如此。正统九年乞致仕，不许。礼
部右侍郎缺，廷议用苗衷。特旨命习礼力辞，不允。王
振用事，达官多造其门，习礼耻为屈，复上章乞骸骨，
许之。习礼笃行谊，好古秉礼，动有矩则。文章论议，为
士类所宗。家店十五年卒，年八十有九，谥《文肃》。